2014 m. veiklos rezultatai ir suteiktos paslaugos

— Vykdytos 66 viešosios konsultacijos (dėl techninių reguliavimo ir įgyvendinimo standartų, parengtų pagal RKP/DKP IV, projekto, Bankų gaivinimo ir pertvarkymo direktyvos (BRRD), reglamento dėl finansinių priemonių rinkų (MiFiR), Europos rinkų infrastruktūros reglamento (EMIR), Mokėjimų sąskaitos direktyvos (PAD), Hipotekos kredito direktyvos (MCD) ir Finansinių konglomeratų direktyvos (FICOD), surengti 32 viešieji svarstymai (6). — 22 techninių reguliavimo ir įgyvendinimo standartų projekto ir 10 techninių įgyvendinimo standartų projekto pateikimas Europos Komisijai galutiniam patvirtinimui (įskaitant įgaliojimus, susijusius su bankų nuosavomis lėšomis, kredito rizika, rinkos rizika, likvidumu ir atlygiu pagal RKP/DKP IV teisinį pagrindą ir keli įgaliojimai pagal BRR). — Parengta 17 rekomendacijų (įvairiomis temomis, pavyzdžiui, dėl atkūrimo plano scenarijų, duomenų apie daug uždirbančius asmenis rinkimo ar mokėjimų internetu saugumo) ir viena rekomendacija kompetentingoms nacionalinėms institucijoms (dėl juridinio asmens identifikatoriaus naudojimo). — 2014 m. atlikto testavimo nepalankiausiomis sąlygomis visoje ES koordinavimas, siekiant įvertinti 123 ES bankų atsparumą įvairiems ekonominiams pokyčiams ir suprasti likusius pažeidžiamumo aspektus, atstatyti ES bankų sektorių ir padidinti pasitikėjimą. Be to, EBI parengė bendrą metodiką ir vykdė svarbią funkciją užtikrinant išsamų, nuoseklų ir palyginamą rezultatų pateikimą. — Pateikta 13 nuomonių Komisijai, Europos Parlamentui ir Tarybai bei vienas techninis patarimas Europos Komisijai dėl tikrąja verte vertinamo pelno ir nuostolių, kurie susidaro dėl pačios įstaigos kredito rizikos, susijusios su įsipareigojimais dėl išvestinių finansinių priemonių, rizikos ribojimo filtro. — Oficialios rekomendacijos, skirtos Bulgarijos nacionaliniam bankui (BNB) ir Bulgarijos indėlių draudimo fondui (BDIF), kurioje nurodoma, kad jie pažeidžia ES teisę (Direktyvos dėl indėlių garantijų sistemų (1 straipsnio 3 dalies i punktas ir 10 straipsnis), patvirtinimas. — Pateikti trys komentarų raštai Tarptautinių apskaitos standartų tarybai (TAST) (dėl konceptualios finansinės atskaitomybės sistemos, dėl atskleidimo ir dėl dinamiško rizikos vertinimo apskaitos) bei du komentarų raštai dėl audito TAUSV (dėl pasiūlytos 2015–2019 m. strategijos ir pasiūlytos 2015 ir 2016 m. darbo programos). — Baigtas vienas tarpusavio vertinimas dėl EBI gairių dėl kredito koncentracijos rizikos įgyvendinimo. — EBI svetainėje pateikiamos taisyklių sąvado klausimų ir atsakymų priemonės institucijoms, priežiūros tarnyboms ir kitoms suinteresuotosioms šalims taikymas, priežiūra ir tobulinimas. — Pateiktos 23 teminės ataskaitos įvairiose EBI kompetencijos srityse (pavyzdžiui, ataskaitos dėl bankų pagal riziką įvertinto turto nuoseklumo, vartotojų tendencijų ataskaita, ataskaita dėl Bazelio stebėjimo procedūros rezultatų, ataskaitos dėl bankų likvidumo, ataskaita dėl atkūrimo planų palyginamumo, ataskaita dėl statistinių ir priežiūros ataskaitų suderinimo, ataskaita dėl priežiūros taisyklių ir praktikos palyginamumo, ataskaita dėl nuosavų lėšų atėmimo iš grynųjų pensijų/turto. — Parengtos pusmetinės bankų sektoriaus ir tarpsektorinės rizikos ataskaitos, ketvirtinės rizikos suvestinės, savaitinės ataskaitos dėl Europos bankų likvidumo ir finansavimo sąlygų ir dėl banko rinkos rodiklių, reguliariai teikiamos naujienos apie riziką ir pažeidžiamumą ES institucijoms ir įstaigoms. — Daug dirbta vykdant reguliarią teminę analizę įvairiose srityse, be kita ko, užbaigtas darbas rezultatų rizika įvertinto turto srityje nuoseklumo klausimu. — Aktyvus dalyvavimas nacionalinių priežiūros institucijų kolegijų posėdžiuose ir veikloje, priežiūros vykdytojų bendradarbiavimo kolegijose skatinimas ir stebėjimas, pagalba pertvarkymo institucijų kolegijų kūrimo procese. — Kartu su ESMA atliktas darbas, susijęs su EURIBOR ir palyginimo klausimais, pavyzdžiui, Euribor-EBF rekomendacijų (paskelbtų 2014 m. vasario mėn.) įgyvendinimo stebėjimas ir darbas, susijęs su duomenų rinkimu ir potencialiu operacijomis pagrįsto Euribor, atspindinčiu nesaugias ES bankų didmeninio finansavimo išlaidas, parengimu. — Metinis įvertinimas dėl bankų 3 ramsčio atskleidimo reikalavimų įgyvendinimo. — Indėlis į Bazelio komiteto bankų priežiūros reguliavimo nuoseklumo įvertinimo programą (RCAP). — Pirmininkavimas Europos priežiūros institucijų (ESA) jungtiniam komitetui tarpsektorinės rizikos, įskaitant verslo riziką, ir vartotojų apsaugos srityse. — Europos priežiūros institucijų srityje, darbas, susijęs su vartotojų apsauga, dėmesys reguliavimo produktų parengimui pagal mažmeninių investicinių produktų paketų ir draudimo principu pagrįstų investicinių produktų teisės aktus (PRIIP), diskusijų dokumento dėl pagrindinių informacijos dokumentų (KID) paskelbimas, bendrųjų gairių skundų nagrinėjimo užbaigimas, priminimo finansinėms institucijoms dėl savo pačių indėlių, t. y. jų pačių instrumentų indėlių su mažmeninės bankininkystės klientais, parengimas, bendrųjų principų, susijusių su produktų priežiūra ir valdymu, parengimas ir antrosios bendros vartotojų apsaugos dienos organizavimas. — ESA srityje, darbas, susijęs su tarpsektorine rizika, dviejų bendrųjų ataskaitų dėl pagrindinės tarpsektorinės rizikos nustatymo ir ES finansų sistemos pažeidžiamumo, parengimas. — ESA srityje, darbas, susijęs su finansiniais konglomeratais, gairių dėl priežiūros praktikos finansinių konglomeratų srityje nuoseklumo užbaigimas ir nustatytų finansinių konglomeratų metinio sąrašo paskelbimas. — Vadovavimas teikiant ESA su veikla susijusią pagalbą ir sekretoriavimo pagalbą ESA apeliacinei tarybai. — Kartu su kitomis ESA indėlis ir pagalba Europos Komisijos atliekamos Europos finansų priežiūros institucijų sistemos audito procesui, EBI indėlis į Europos Audito Rūmų atliekamą auditą ir rezultatai, susiję su naujų reguliavimo ir priežiūros taisyklių nustatymu. — 19 seminarų ir mokymų ES nacionalinių priežiūros institucijų darbuotojams rengimas ir koordinavimas (keturi buvo surengti kartu su kitomis ESA), politikos rengėjų, priežiūros vykdytojų ir teisės akademikų teisinio seminaro organizavimas ir trečiasis politikos mokslinių tyrimų seminaras ekonomistams, priežiūros vykdytojams ir akademikams, skirtas aptarti nuolatinį bankų rizikingumo vertinimą. — Keturiolika priežiūros tarybos posėdžių (aštuoni fiziniai posėdžiai, šešios nuotolinės konferencijos), šeši Valdybos posėdžiai (visi fiziniai posėdžiai) ir septyni Bankininkystės suinteresuotųjų subjektų grupės posėdžiai (iš jų du kartu su Priežiūros taryba). — Įvykdytas personalo planas (EBI paskelbė apie 69 laisvas darbo vietas (41 laikinasis darbuotojas, 9 sutartininkai ir 19 komandiruotų nacionalinių ekspertų), į kurias paraiškas pateikė 1 850 kandidatų, 2014 m. 173 dalyvavo interviu; nebuvo pateikta jokių skundų EBI vykdančiajam direktoriui ar ombudsmenui). — Toliau buvo gerinamas įdarbinimo administravimas ir skaidrumas. — Įdiegta interesų konflikto deklaracijos procedūra naujiems darbuotojams prieš jų sutarties įsigaliojimo pradžią, nuo 2014 m. sausio mėn. — Toliau buvo gerinamas įvadinis mokymas naujai įdarbintiems darbuotojams. — Stažuočių politikos apibrėžimas ir įgyvendinimas, pirmųjų stažuotojų įdarbinimas 2014 m. gruodžio mėn., pradėsiančių stažuotes 2015 m. — Kalbų mokymosi politikos reikalavimus atitinkantiems darbuotojams peržiūra, dėmesį skiriant išlaidų veiksmingumui ir patikimam finansų valdymui. — Lankstaus darbo grafiko įdiegimas visiems EBI darbuotojams, įskaitant programinę įrangą ir susijusias procedūras, nuo 2014 m. balandžio mėn. — Allegro srityje, tolesni pakeitimai ir patobulinimai (pakeitimai, susiję su Europos Komisijos bendrosiomis įgyvendinimo procedūromis dėl personalo vertinimo, veiksmingumo vertinimo ataskaitos supaprastinimas, elektroniniai pranešimai, komandiruočių savaitgaliais pakeitimai, nedarbo formos dėl ligos su sertifikatu ir be jo užpildymas – šiais atvejais rūpinasi tik Žmogiškųjų išteklių tarnyba, o ne patys darbuotojai). — Įvykdyta 99,8 % 2014 m. biudžeto. — Atliktos 469 finansinių įsipareigojimų operacijos ir 2 711 mokėjimų operacijų. — Pagerinta mokėjimo laiko statistika ir sukurta mokėjimo be palūkanų sistema. — Įdiegtos pagerintos biudžeto stebėjimo ir ataskaitų teikimo priemonės. — Surengta daug mokymo sesijų, susijusių su finansinėmis procedūromis ir viešųjų pirkimų taisyklėmis. — Sėkmingai užbaigta 12 viešųjų pirkimų procedūrų, visapusiškai laikantis ES viešųjų pirkimų taisyklių. — Atnaujintos 29 sutartys, kurios iš pradžių buvo pasirašytos 2013 m. 12 mėnesių laikotarpiui.